ক্রিস ইভানস (অভিনেতা)
২০০০ সালে টেলিভিশন ধারাবাহিক "অপোজিট সেক্স"-এ অভিনয়ের মাধ্যমে ইভানসের কর্মজীবনের সূচনা ঘটে। তারপর তিনি "নট অ্যানাদার টিন মুভি", "সানশাইন", "স্কট পিলগ্রিম ভার্সেস দ্য ওয়ার্ল্ড", "স্নোপিয়ার্সার" ও মুক্তির অপেক্ষায় থাকা "গিফটেড" ইত্যাদি একাধিক চলচ্চিত্রে অভিনয় করেন। ২০১৪ সালে ইভানস "বিফোর উই গো" নামে একটি ড্রামা চলচ্চিত্র পরিচালনা করেন। এটিই ছিল তাঁর পরিচালিত প্রথম ছবি। এই ছবিতে তিনি অভিনয়ও করেন।
রিচার্ড উইডমার্ক
উইডমার্কের প্রথম চলচ্চিত্রাভিনয় ছিল ১৯৪৭ সালের “কিস অফ ডেথ” ছায়াছবিতে।  চলচ্চিত্রটিতে তিনি টমি উডো নামের চাপা হাসিমাখা একজন চিত্তবিকারগ্রস্তের ভূমিকায় অভিনয় করেন। তাঁর বিখ্যাত দৃশ্যটি ছিল যেখানে উডো হুইল চেয়ারে বসা একজন বিকলাঙ্গ নারীকে সিঁড়ি থেকে ফেলে দিয়ে হত্যা করে। এই ছায়াছবিতে উইডমার্কের অভিনয় করা নিয়ে বিতর্ক ছিল। উইডমার্ক বলেন “পরিচালক হেনরি হ্যাথাওয়ে আমাকে চাননি। আমার ছিল উঁচু ললাট, এবং হ্যাথাওয়ের মতে তা আমাকে একজন জ্ঞানী ব্যক্তির মত দেখাত।“ ছবিটি সমালোচনা এবং বাণিজ্যিক দিক থেকে সফল ছিল। উইডমার্ক বছরের নতুন তারকা হিসেবে গোল্ডেন গ্লোব পুরস্কার অর্জন করেন এবং পার্শ্ব অভিনেতার হিসেবে অস্কারের মনোনয়ন পান।